[{"text_idx": "#000004", "text": "Zure proiektuaren aurkezpeneko bideoetako batean hau diozu: erreserba izaten jaio nintzen. Zure proiektuak, -ek, Urdaibaiko Biosfera Erreserba ezagutzera eman nahi du, eskualdeko turismoa deszentralizatu eta urteko sasoi batera ez lotzeko asmoz. Hala diozu zeure proiektuan. Zein izan da helburu horien bilakaera azken urteetan? Badago baikor izateko arrazoirik?"}, {"text_idx": "#000005", "text": "Urdailife bezalako plataforma bat sortzeak lagundu egiten du Erreserbako hondarerik desezagunena ezagutzera ematen. Uste dugu balioa eman diogula Erreserbari oso-osorik, bisitari askoren arreta erakartzen duten toki enblematikoenak ez ezik, gure irakurleei adieraziz zein tokitara joaten garen bertako biztanleok. Urdailife turisten fluxua deszentralizatzeko gai den tresna izatea nahi genuke eta Erreserbako herri txiki guztiek (gehienak dira halakoak) horren onurak jasotzea. Urdaibaiko Biosfera Erreserba, paisaje aldetik duen edertasunari esker ezaguna izateaz gain, gizakiak eta natura elkarrekin bizitzen dauden lurralde bat da. Horregatik, kontzientziatuta gaude bertako kultura aberatsa ezagutarazteko, eta gure irakurleei urteko edozein sasoitan bisitatzeko gonbidapena egiten diegu."}, {"text_idx": "#000007", "text": "Ezinezkoa da ez aitortzea komunikabideek erraztu egiten dituztela sendo turismo fluxuak. Urdaibai oihartzun mediatiko ezin ukatuzkoa izan duen telesail baten fan-en munduko helmuga bihurtu da. Zure iritziz, zeintzuk izango lirateke hartu beharreko neurriak jendearen etorrera eta biosferaren erreserba errespetatzea eta zaintzea bateratu ahal izateko? Egin da ezer horren inguruan?"}, {"text_idx": "#000011", "text": "Sara Merinorekin batera hasitako proiektua hartuko dugu orain ardatz. Gizarte sareetan erraz surfeatzen duzue... Hitz egiguzu zehatzago zuen ekimenaz."}, {"text_idx": "#000012", "text": "Proiektu horrekin bi urte eman ondoren, atzera begiratu eta ezin dugu sinetsi zaletasun gisa hasi zen hura oraindik ere zutik egotea eta garatzeko ideia asko dituela ikustea. Aipatu dudan bezala, Urdaibaiko Biosfera Erreserba erakutsi nahi dugu alderdi guztietatik. Ez dugu kontuan hartzen soil-soilik zer ikusi edo zer egin Urdaibain; webean legendak, istorioak eta gure izaerari buruzko jakingarriak ere aipatzen ditugu, interesgarri iruditzen zaigun guztia, bisitariak aparteko txera sentitu dezan gure etxearen inguruan. Gainera, azken hilabete hauetan buru-belarri ari gara Biosferaren Erreserba zer den (gu figura horren defendatzaile sutsuak gara) eta ingurua zaintzeak zelako ardura eta garrantzia duen azaltzen."}]